Бер мәл Бәдер йылғаһы аръяғындағы киң уйһыулыҡҡа дошман алғасҡыһы килеп керҙе. һыуға сарсаған яугирҙар йылға буйы шишмәһенә ябырылды. Быны һағалап торған рәсүл һыбайлылары кинәт улар юлын бүлде. Мөхәммәттең туғаны Хәмзә үҙ әжәлен эҙләп алдан төшкән ҡан дошманы Әбүжәләмдең ярты кәүҙәһен ҡылысы менән умыра сапты. Арттағылары боролоп ул-был иткәнсе, һырт биргәнсе, алдағыларын ҡулға төшөрҙөләр.